APROBAT,

PRESEDINTE

 COMISIE DE CONCURS

 Prof.dr.Petrescu Lucian

Regulamentul

de organizare si desfasurare a concursului pentru ocuparea functiei de manager persoana fizica

la

Institutul de Boli Cardiovasculare Timisoara,

unitate sanitara cu paturi in subordinea Ministerului Sanatatii

**CAP. I - Dispoziţii generale**

ART.1 (1) Ocuparea funcţiei de manager la Institutul de Boli Cardiovasculare Timisoara se face prin concurs, la care au acces persoane fizice care întrunesc cumulativ condiţiile:

1. sunt absolvenţi de învãţãmânt universitar de lungã duratã cu diplomã de licenţã sau echivalentã;
2. sunt absolvenţi ai unor cursuri de perfecţionare în management sau management sanitar, agreate de Ministerul Sãnãtãţii şi stabilite prin ordin al ministrului sãnãtãţii, ori sunt absolvenţi ai unui masterat sau doctorat în management sanitar, economic ori administrativ organizat într-o instituţie de învãţãmânt superior acreditatã, potrivit legii;
3. este cadru universitar, sau medic primar si sa fie absolvent al unor cursuri de perfectionare in management sau management sanitar, agreate de Ministerul Sãnãtãţii şi stabilite prin ordin al ministrului sãnãtãţii;
4. au cel puţin 2 ani vechime în posturi prevãzute cu studii universitare de lungã duratã, conform legii;
5. nu sunt condamnaţi penal sau în curs de urmãrire penalã;
6. sunt apţi din punct de vedere medical (fizic şi neuropsihic);
7. nu au vârsta de pensionare, conform legii.

(2) Concursul pentru ocuparea funcţiei de manager la Institutul de Boli Cardiovasculare Timisoara se organizeazã de cãtre consiliul de administraţie al Institutului de Boli Cardiovasculare Timisoara şi se desfãşoarã la nivelul acestuia, cu respectarea prezentului regulament.

ART.2 Consiliul de administraţie al Institutului de Boli Cardiovasculare Timisoara numeşte, prin hotãrâre, o comisie de concurs, cu cel puţin 30 de zile înainte de data începerii concursului.

ART.3 (1) Concursul se desfãşoarã în douã etape, dupã cum urmeazã:
    1. etapa de verificare a îndeplinirii de cãtre candidaţi a condiţiilor stabilite în publicaţia de concurs, etapã eliminatorie;

    2. etapa de susţinere a probelor de evaluare şi cuprinde:

1. proba scrisã, un test-grilã de verificare a cunoştinţelor;
2. proba de susţinere a proiectului de management, completatã de un interviu de selecţie.

 (2) Nota minimã de promovare a fiecãrei probe de evaluare este 7,00.
 (3) Dupã finalizarea etapelor de concurs se întocmeşte clasificarea candidaţilor care au promovat toate probele de evaluare şi au obţinut media finalã de cel puţin 8,00.

 (4) Se declarã admis candidatul care s-a clasat pe primul loc în urma susţinerii concursului pentru ocuparea funcţiei de manager la Institutul de Boli Cardiovasculare Timisoara.

ART.4 (1) Numirea în funcţia de manager al Institutului de Boli Cardiovasculare Timisoara se face prin ordin al ministrului sanatatii, în baza prevederilor Legii nr. 95/2006 privind reforma în domeniul sãnãtãţii, cu modificãrile şi completãrile ulterioare.

(2) Managerul încadrat în condiţiile alin. (1) încheie contract de management cu Ministerul Sanatatii pe o perioadã de maximum 3 ani, în baza prevederilor Legii nr. 95/2006, cu modificãrile şi completãrile ulterioare. Contractul de management poate înceta înainte de termen, în urma evaluãrii anuale efectuate pe baza criteriilor de performanţã stabilite prin ordin al ministrului sãnãtãţii sau în urma evaluãrii ca necorespunzãtoare a activitãţii managerului, ori de câte ori este nevoie a fi fãcutã o astfel de evaluare.

ART.5 (1) Consiliul de administraţie al Institutului de Boli Cardiovasculare Timisoara publicã în saptamanalul « Viata medicala », precum şi pe site-ul Institutului de Boli Cardiovasculare Timisoara un anunţul de concurs, cu cel puţin 30 de zile înainte de data începerii acestuia.

(2) Anunţul de concurs cuprinde:

    a) denumirea funcţiei scoase la concurs;

b)locul şi perioada de desfãşurare a concursului;

1. criteriile de selecţie;
2. locul şi perioada de înscriere;
3. conţinutul dosarului de înscriere;
4. cuantumul taxei de participare la concurs.

(3) Temele-cadru pentru proiectul de management, precum şi bibliografia pentru concurs sunt stabilite de comisia de concurs. Acestea se publicã, odatã cu anunţul de concurs, pe site-ul Institutului de Boli Cardiovasculare Timisoara şi se afişeazã la sediul acestuia.

(4) Cuantumul taxei de participare la concurs se stabileşte prin ordin al ministrului sanatatii.

**CAP. II - Organizarea concursului pentru ocuparea funcţiei de manager persoanã fizicã din Institutul de Boli Cardiovasculare Timisoara**

ART.6 (1) Comisia de concurs este formatã din preşedinte, 2-3 membri şi un secretar, numiţi conform prevederilor art. 2, din cadrul membrilor consiliului de administraţie.
(2) Comisia de soluţionare a contestaţiilor este numitã de Ministerul Sanatatii - organul ierarhic superior Institutului de Boli Cardiovasculare Timisoara. Componenţa comisiei va respecta aceeaşi proporţie de reprezentare cu componenţa reprezentãrii la constituirea consiliului de administraţie al Institutul de Boli Cardiovasculare Timisoara.

(3) Nu pot face parte din comisia de concurs şi din comisia de soluţionare a contestaţiilor cei care au rude sau afini pânã la gradul al IV-lea inclusiv în rândul candidaţilor.

ART.7 (1) Consiliul de administraţie al Institutului de Boli Cardiovasculare Timisoara pune la dispoziţia comisiei de concurs mijloacele birotice necesare desfãşurãrii concursului şi ia mãsurile necesare asigurãrii securitãţii informaţiilor pe toatã perioada acestuia.

(2) Preşedintele comisiei de concurs poartã întreaga rãspundere pentru asigurarea legalitãţii în ceea ce priveşte evaluarea candidaţilor, asigurarea şanselor egale pentru aceştia, securitatea conţinutului probelor de evaluare şi a documentelor elaborate de comisie.

(3) Preşedintele comisiei de concurs stabileşte atribuţiile membrilor acesteia, astfel încât sã se asigure rãspunderea personalã a fiecãruia.

ART.8 Comisia de concurs are urmãtoarele atribuţii:

1. stabilirea temelor pentru proiectul de management şi a bibliografiei pentru concurs, precum şi publicarea şi afişarea acestora cu respectarea prevederilor art. 5 alin. (3);
2. elaborarea întrebãrilor pentru testul-grilã de verificare a cunoştinţelor;
3. studierea dosarelor de înscriere ale candidaţilor;
4. întocmirea listei candidaţilor admişi la concurs;
5. instruirea candidaţilor înainte de începerea probelor de evaluare privind regulile desfãşurãrii concursului;
6. organizarea şi desfãşurarea probelor de evaluare;
7. elaborarea documentelor necesare pentru derularea operativã a probelor de evaluare şi pentru finalizarea concursului;
8. evaluarea candidaţilor;
9. înregistrarea contestaţiilor candidaţilor şi predarea acestora, pe bazã de proces-verbal, comisiei desemnate pentru soluţionare;
10. stabilirea clasificãrii candidaţilor;
11. punerea la dispoziţia comisiei de soluţionare a contestaţiilor a tuturor documentelor necesare analizãrii şi soluţionãrii acestora.

ART.9 (1) Comisia de soluţionare a contestaţiilor rezolvã contestaţiile cu privire la respingerea dosarelor, la rezultatul testului-grilã şi la rezultatul final al concursului.

(2) Deciziile comisiei de soluţionare a contestaţiilor sunt definitive şi sunt aduse la cunoştinţa contestatarului prin afişare la sediul spitalului public.

**CAP.III - Înscrierea candidaţilor**

ART.10 Înscrierea candidaţilor se face la sediul Institutului de Boli Cardiovasculare Timisoara, într-un interval care se încheie cu 7 zile înaintea datei stabilite pentru susţinerea concursului. Dosarele se depun la secretariatul Consiliului de Administratie – Biroul RUNOS al Institutului de Boli Cardiovasculare Timisoara.

ART.11 Dosarul de înscriere trebuie sã conţinã urmãtoarele documente:

1. cererea de înscriere;
2. copia actului de identitate;
3. copia legalizatã a diplomei de licenţã sau echivalente;
4. copia legalizatã a documentelor care atestã absolvirea cursurilor de perfecţionare în management sau management sanitar prevãzute la art. 1 alin (1) lit. b) ori copia legalizatã a diplomei de masterat sau doctorat în management sanitar, economic sau administrativ, organizat într-o instituţie de învãţãmânt superior acreditatã, potrivit legii;
5. documente care sa ateste calitatea de cadru didactic, sau copie legalizata a certificatului de medic primar;
6. curriculum vitae;
7. copii ale diplomelor de studii şi alte acte ce atestã efectuarea unor specializãri, competenţe/atestate etc. în domeniul managementului sanitar;
8. adeverinţa care atestã vechimea în posturi cu studii universitare de lungã duratã sau copie de pe carnetul de muncã, certificatã "în conformitate cu originalul" de cãtre conducerea unitãţii;
9. cazierul judiciar;
10. adeverinţa din care rezultã cã este apt medical, fizic şi neuropsihic;
11. declaraţia pe propria rãspundere privind necolaborarea cu Securitatea înainte de anul 1989;
12. copie legalizatã a actelor (certificat de cãsãtorie etc.) prin care şi-a schimbat numele, dupã caz;
13. proiectul de management realizat de candidat;
14. chitanţa de platã a taxei de participare la concurs, cunatumul acesteia fiind de 800 lei/ participant.

ART.12 (1) În termen de 3 zile de la data finalizãrii înscrierilor, comisia de concurs verificã/studiazã dosarele depuse şi stabileşte pentru fiecare candidat rezultatul, prin înscrierea menţiunii "Admis" sau "Respins".

(2) Rezultatul verificãrii/studierii dosarelor de înscriere se afişeazã la sediul Institutului de Boli Cardiovasculare Timisoara.

(3) Candidaţii pot sã conteste acest rezultat în termen de 24 de ore de la data afişãrii rezultatelor. Contestaţiile se soluţioneazã de comisia de soluţionare a contestaţiilor, în termen de 48 de ore de la data expirãrii termenului de depunere a acestora.

(4) Concursul este continuat numai de candidaţii declaraţi "Admis".

(5) Candidaţilor declaraţi "Respins" li se returneazã 75% din suma de participare la concurs, în termen de 60 de zile de la data afişãrii acestui rezultat.

**CAP.IV - Desfãşurarea concursului**

ART.13 (1) Comisia de concurs elaboreazã întrebãrile pentru testul-grilã de verificare a cunoştinţelor cu cel mult 12 ore înaintea susţinerii probei. Aceastã activitate se desfãşoarã în condiţiile prevãzute la art. 7 alin. (1), asigurate de consiliul de administraţie.

(2) Testul-grilã are caracter eliminatoriu şi se desfãşoarã pe durata a douã ore.

(3) Testul-grilã conţine 50 de întrebãri, din care 40% din domeniul legislaţiei specifice activitãţii spitalului public şi 60% din domeniul managementului sanitar.

(4) Fiecare întrebare are 4 variante de rãspuns (a, b, c, d), astfel:
    a) 40% din totalul întrebãrilor au un singur rãspuns corect din 4 şi se noteazã fiecare rãspuns corect cu 0,2 puncte;

 b) 60% din totalul întrebãrilor au douã rãspunsuri corecte din 4 şi se noteazã fiecare rãspuns corect cu 0,1 puncte.

ART.14 (1) Testul-grilã elaborat se multiplicã în prezenţa preşedintelui comisiei de concurs, într-un numãr de exemplare dublu faţã de numãrul candidaţilor înscrişi în concurs. Dupã multiplicare testele-grilã se introduc într-un plic care se sigileazã. În cazul în care numãrul candidaţilor înscrişi impune desfãşurarea probei de concurs în mai multe sãli, pentru fiecare salã se întocmeşte un plic sigilat, care va conţine numãrul de teste-grilã şi o rezervã egalã cu numãrul candidaţilor repartizaţi în sala respectivã.

(2) Persoanele care au participat la multiplicarea şi sigilarea plicurilor cu testele-grilã nu pot sã pãrãseascã spaţiile în care s-au desfãşurat aceste activitãţi pânã la începerea probei.

ART.15 Întrebãrile se elaboreazã astfel încât:

1. conţinutul sã fie clar exprimat;
2. formularea sã fie în strictã concordanţã cu bibliografia stabilitã pentru concurs;
3. sã acopere o arie cât mai extinsã a bibliografiei pentru concurs;
4. sã poatã fi rezolvate în timpul stabilit.

ART.16 (1) Personalul care supravegheazã desfãşurarea probei testului-grilã, responsabilul de salã şi supraveghetorii sunt numiţi cu cel mult 12 ore înainte de începerea probei de consiliul de administraţie al Institutului de Boli Cardiovasculare Timisoara, la solicitarea preşedintelui comisiei de concurs.

(2) Preşedintele comisiei de concurs stabileşte atribuţiile şi responsabilitãţile personalului de supraveghere.

ART.17 Pentru rezolvarea testului-grilã candidaţii folosesc numai pastã de culoare albastrã. Orice altã culoare decât cea albastrã este interzisã, fiind consideratã semn distinctiv.

ART.18 Notarea testului-grilã se face cu respectarea baremului de corectare elaborat de membrii comisiei de concurs şi aprobat de preşedintele acesteia. Punctajul maxim este de 10 puncte, corespunzãtor notei 10. În situaţia în care existã diferenţe mai mari de un punct între punctajele acordate de membrii comisiei de concurs, preşedintele reverificã şi stabileşte punctajul definitiv.

ART.19 (1) Rezultatul testului-grilã se afişeazã la sediul Institutului de Boli Cardiovasculare Timisoara, în termen de 24 de ore de la finalizarea probei.

(2) Candidaţii care au obţinut la testul-grilã de verificare a cunoştinţelor o notã mai micã de 7,00 sunt declaraţi respinşi şi nu pot continua concursul.

(3) Candidaţii au dreptul sã conteste rezultatul testului-grilã în termen de 24 de ore de la afişare. Contestaţiile se soluţioneazã de comisia de soluţionare a contestaţiilor, în termen de 24 de ore de la data expirãrii termenului de depunere a acestora.

ART.20 (1) Proiectul de management reflectã modul în care candidatul analizeazã şi propune soluţii de rezolvare a temei date.

(2) Tema aleasã de candidat pentru proiectul de management vizeazã Institutul de Boli Cardiovasculare Timisoara. Informaţiile necesare pentru realizarea proiectului trebuie sã fie libere la publicare şi obţinute în conformitate cu prevederile legale în vigoare.

(3) La cererea candidaţilor, Institutul de Boli Cardiovasculare Timisoara are obligaţia sã punã la dispoziţia acestora, în maximum 3 zile de la data solicitãrii, copii ale bugetului de venituri şi cheltuieli aprobat, structura organizatoricã aprobatã şi structura de personal ale unitãţii sanitare, aflate în vigoare la data solicitari.

ART.21 (1) Tema proiectului de management este la alegerea candidatului, se realizeazã individual de cãtre acesta şi se dezvoltã într-un volum de maximum 8-10 pagini, tehnoredactate pe calculator, cu font de 14.

(2) Proiectele sunt evaluate de comisia de concurs înainte de data stabilitã pentru susţinerea acestei probe.

(3) Fiecare proiect este notat conform grilei de punctare stabilite de cãtre comisia de concurs. Nota finalã, cu douã zecimale, este media notelor acordate de fiecare evaluator.
(4) În cazul în care existã diferenţe mai mari de un punct între notele acordate de membrii comisiei de concurs, preşedintele reverificã şi stabileşte punctajul proiectului de management.

(5) Plagiatul se va sanctiona cu eliminarea candidatului din concurs.

(6) Grila de punctare a proiectului de management este elaboratã de comisia de concurs, se publicã pe site-ul Institutului de Boli Cardiovasculare Timisoara şi se afişeazã la sediul acestuia, dupã încheierea perioadei de înscriere a candidaţilor.

ART.22 (1) Susţinerea proiectului de management se face în plenul comisiei de concurs, pe durata a maximum 15 minute. Aceastã duratã poate fi suplimentatã de preşedintele comisiei de concurs în cazul în care se pun întrebãri suplimentare.

(2) În urma susţinerii proiectului de management, membrii comisiei de concurs stabilesc nota definitivã pentru aceastã probã de evaluare şi o comunicã candidatului.

ART.23 (1) Comisia de concurs solicita candidatului un interviu de selecţie, în scopul aprecierii abilitãţilor candidatului de îndeplinire a atribuţiilor funcţiei de manager.

(2) Fiecare membru al comisiei de concurs, dupã finalizarea interviului, întocmeşte Fişa interviului de selecţie (conform anexei la prezentul regulament).
(3) Nota finalã este media notelor acordate de fiecare membru al comisiei de concurs în fişã.

ART.24 (1) Interviul de selecţie se desfãşoarã pe durata a maximum 15 minute, în plenul comisiei de concurs.

(2) În cadrul interviului de selecţie se pot adresa candidatului urmãtoarele categorii de întrebãri:

    a) întrebãri deschise - cu scopul de a atrage mai multe informaţii de la candidat, dezvoltând datele furnizate prin curriculum vitae;

    b) întrebãri închise - cu scopul de a clarifica unele fapte, evenimente sau situaţii;
    c) întrebãri ipotetice - cu scopul de a evalua rãspunsurile candidatului asupra unor anumite situaţii sau evenimente ipotetice;

    d) întrebãri de probã - cu scopul de a clarifica unele aspecte prezentate de candidat prin revenirea la subiectul anterior;

(3) Nu se adreseazã candidatului întrebãri referitoare la opiniile sale politice, activitatea sindicalã, religie, etnie, sex, stare materialã şi origine socialã.

**CAP.V - Dispoziţii finale**

ART.25 Nu pot candida la concursul de ocupare a funcţiei de manager membrii consiliului de administraţie al Institutului de Boli Cardiovasculare Timisoara care organizeazã concursul.

ART.26 (1) Media finalã a fiecãrui candidat este media aritmeticã a notelor obţinute la testul-grilã, proiectul de management şi la interviul de selecţie, calculatã cu douã zecimale.

(2) În baza mediilor finale se întocmeşte, în ordine descrescãtoare, clasamentul candidaţilor la concurs.

(3) La medii egale, departajarea candidaţilor se face dupã media obţinutã la testul-grilã, iar la menţinerea egalitãţii, dupã nota obţinutã la proiectul de management.

ART.27 (1) Comunicarea rezultatelor finale se face în termen de 24 de ore de la finalizarea concursului, prin publicare pe site-ul Institutului de Boli Cardiovasculare Timisoara şi prin afişare la sediul Institutului de Boli Cardiovasculare Timisoara.

(2) Candidaţii au dreptul sã conteste rezultatul final al concursului, cu excepţia interviului de selecţie, în termen de 24 de ore de la data afişãrii. Contestaţiile vor fi soluţionate în termen de 48 de ore de la data expirãrii termenului de depunere, de cãtre Comisia de soluţionare a contestaţiilor. Rezultatul contestaţiilor se afişeazã la sediul Institutului de Boli Cardiovasculare Timisoara.

ART.28 (1) În termen de 48 de ore de la finalizarea concursului şi rezolvarea contestaţiilor, preşedintele comisiei de concurs înainteazã consiliului de administraţie al Institutului de Boli Cardiovasculare Timisoara care a publicat funcţia de manager la concurs, procesul-verbal cu rezultatele concursului, semnat pe fiecare paginã.

(2) Consiliul de administraţie al Institutului de Boli Cardiovasculare Timisoara care a publicat funcţia la concurs, valideazã rezultatele concursului şi solicita ministrului sanatatii emiterea ordinului de numire pentru persoana validatã.

(3) Dosarele de înscriere, lucrãrile scrise ale candidaţilor, precum şi toate documentele întocmite pentru organizarea şi desfãşurarea concursului se pãstreazã de cãtre Institutul de Boli Cardiovasculare Timisoara.

 APROBAT,

PRESEDINTE

 COMISIE DE CONCURS

**B I B L I O G R A F I E**

**pentru concursul de ocupare a funcţiei de manager, persoană fizică,**

**din Institutul de Boli Cardiovasculare Timisoara**

1. **DIN DOMENIUL LEGISLAŢIEI**

**1.** Legea nr. 95/2006, privind reforma în domeniul sănătăţii, cu modificările şi completările ulterioare (titlul VII);

**2.** Legea finanţelor publice nr. 500/2002, cu modificările şi completările ulterioare;

**3.** Legea contabilităţii nr. 82/1991, republicată, cu modificările şi completările ulterioare;

**4.** Legea nr. 53/2003 – Codul muncii, republicata, cu modificările şi completările ulterioare;

**5.** Ordonanţa de urgenţă a Guvernului nr. 34/2006, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii; Hotărârea Guvernului nr. 925/2006, pentru aprobarea normelor de aplicare a Ordonanţei de urgenţă a Guvernului nr. 34/2006;

**6.** Legea nr. 284/2010, privind salarizarea unitara a personalului platit din fonduri publice, completata si modificata prin Ordonanta de urgenta nr.83/2014 – privind salarizarea personalului platit din fonduri publice in anul 2015, precum si alte masuri in domeniul cheltuielilor publice, cu modificarile si completarile ulterioare;

**7.** Hotărârea Guvernului nr. 841/1995, privind procedurile de transmitere fără plată şi de valorificare a bunurilor instituţiilor publice, cu modificarile si completarile ulterioare;

**8.** Hotararea de Guvern nr.400/2014 pentru aprobarea Contractului-cadru privind conditiile acordarii asistentei medicale in cadrul sistemului de asigurari sociale de sanatate pentru anii 2014-2015, cu modificările şi completările ulterioare;

**9.** Ordinul ministrului sanatatii si a presedintelui Casei Nationale de Asigurari de Sanatate nr. 1782/576/2006, privind inregistrarea si raportarea statistica a pacientilor care primesc servicii medicale in regim de spitalizare continua si spitalizare de zi, cu modificarile si completarile ulterioare;

**10.** Ordinului MS nr. 386/2015 privind aprobarea Normelor tehnice de realizare a programelor nationale de sanatate publica pentru anii 2015 si 2016, cu completarile si modificarile ulterioare;

**11.** H.G. nr. 206/2015 privind aprobarea programelor nationale de sanatate pentru anii 2015 si 2016;

**12.** Ordinului M.S. nr. 185/2015 pentru aprobarea Normelor tehnice de realizare a programelor nationale de sanatate curative pentru anii 2015 si 2016 , cu completarile si modificarile ulterioare;

**13.** Ordinului M.S. nr. 448/2015 Ordin privind aprobarea modului de administrare, finantare si implementare a actiunilor prioritare pentru profilaxia mortii subite cardiace de cauza aritmica prin implantarea de defibrilatoare cardiace interne.

**14.** Ordinul ministrului sănătăţii nr. 145/2015 pentru aprobarea componentei si a atributiilor consiliului de etica ce functioneaza in cadrul spitalelor;

**15.** Ordinul ministrului sănătăţii publice nr. 914/2006, privind aprobarea Normelor privind obţinerea autorizaţiei de funcţionare a spitalelor, cu modificarile si completarile ulterioare;

**16.** Ordinul ministrului de finante nr. 400/2015 pentru aprobarea Codului controlului intern/ managerial al entitatilor publice;

**17.** Ordinul ministrului sănătăţii nr. 112/2007 privind criteriile de performanta in baza carora contractul de management poate fi prelungit sau poate inceta inainte de termen, cu modificarile si completarile ulterioare;

**18.** Ordinul ministrului sănătăţii nr. 921/2006pentru stabilirea atributiilor comitetului director din cadrul spitalului public, cu modificarile si completarile ulterioare;

**19.** Ordinul ministrului sănătăţii nr. 1628/2007privind aprobarea modelului contractului de administrare a spitalului public din reteaua Ministerului Sanatatii Publice, cu modificarile si completarile ulterioare;

**20.** Ordinul ministrului sănătăţii nr. 320/2007 privind aprobarea continutului Contractului de administrare a sectiei/laboratorului sau serviciului medical din cadrul spitalului public, cu modificarile si completarile ulterioare;

**21.** Ordinul ministrului sănătăţii nr. 972/2010 pentru aprobarea Procedurilor, standardelor si metodologiei de acreditare a spitalelor, cu modificarile si completarile ulterioare;

**22.** Legea nr. 677/2001 pentru protectia persoanelor cu privire la prelucrarea datelor cu caracter personal si libera circulatie a acestor date, cu modificarile si completarile ulterioare;

**23.** Legea nr. 46/2003 privind drepturile pacientului, cu modificarile si completarile ulterioare;

**24.** Ordinul ministrului sănătăţii nr. 916/2006 privind aprobarea Normelor de supraveghere, prevenire si control al infectiilor nosocomiale in unitatile sanitare, cu modificarile si completarile ulterioare.

**B. DIN DOMENIUL MANAGEMENTULUI SANITAR**

1. Şcoala Naţională de Sănătate Publică şi Management Sanitar – **Managementul spitalului**, editura Public H Press, 2006, Bucureşti.

 APROBAT,

PRESEDINTE

 COMISIE DE CONCURS

***TEME CADRU***

***pentru proiectul de management***

*1. Reorganizarea si restructurarea structurii organizatorice a Institutului de Boli Cardiovasculare Timişoara – in vederea creeri unui management sanitar la standarde europene*

*2. Managementul resurselor umane în Institutul de Boli Cardiovasculare Timişoara – factor important în realizarea unui management sanitar de calitate*

*3. Optimizarea indicatorilor de performanta manageriala in vederea creşterii eficienţei activităţii în Institutul de Boli Cardiovasculare Timişoara raportat la indicatorii realizati in anul 2014*

*4. Managementul calităţii prin evaluarea serviciilor de sănătate furnizate de Institutul de Boli Cardiovasculare Timişoara (pentru anul 2014) - componentă esenţială a performanţei Institutului de Boli Cardiovasculare Timişoara*

*5. Activitatea de cercetare în Institutul de Boli Cardiovasculare Timişoara – condiţie de calitate a serviciilor medicale în aria europeană*

***Candidaţii aleg una dintre temele de mai sus şi dezvoltă un proiect de management care vizează Institutul de Boli Cardiovasculare Timişoara.***

***Proiect de management va fi de maxim 8 - 10 pagini, scris cu fonturi de 14 în Arial la un rând, conform structurii propuse mai jos.***

***Proiect de management va fi semnat de candidat.***

***Plagiatul se va sanctiona cu eliminarea candidatului din concurs.***

 APROBAT,

PRESEDINTE

 COMISIE DE CONCURS

***STRUCTURA PROIECTULUI DE MANAGEMENT***

***A.*** Descrierea situaţiei actuale a *Institutului de Boli Cardiovasculare Timişoara*;

***B.*** Analiza SWOT a *Institutului de Boli Cardiovasculare Timişoara*: puncte forte, puncte slabe, oportunităţi şi ameninţări;

***C.*** Identificarea problemelor critice;

***D.*** Selecţionarea unei probleme prioritare cu motivarea alegerii făcute;

***E.*** Dezvoltarea planului de management pentru problema prioritară identificată:

***1.*** Scop;

***2.*** Obiective – indicatori;

***3.*** Activităţi:

***a)*** definire;

***b)*** încadrare în timp – grafic Gantt;

***c)*** resurse necesare – umane, materiale, financiare;

***d)*** responsabilităţi;

***4.*** Rezultate aşteptate;

***5.*** Monitorizare – indicatori;

***6.*** Evaluare – indicatori.